Навукова-практычны цэнтр НАН Беларусі па земляробстве

**Навукова-практычны цэнтр НАН Беларусі па земляробстве** — установа ў структуры Нацыянальнай акадэміі навук Беларусі. Размешчаны ў г. Жодзіна па вул. Ціміразева, 1.

## Гісторыя 
Заснаваны ў 1927 г. у Менску як *Беларускі навукова-даследчы інстытут сельскай і лясной гаспадаркі імя У. І. Леніна*, які аб’яднаў разрозненыя вопытныя станцыі, аддзелы і лабараторыі Беларусі. З 1932 года — *Інстытут аграглебазнаўства і ўгнаенняў АН БССР*. У 1937—1956 гадах *Інстытут сацыялістычнай сельскай гаспадаркі АН БССР*.

У 1956—1989 гадах *Беларускі навукова-даследчы інстытут земляробства*. З 1964 г. у Жодзіна. У 1989—2003 гадах *Беларускі навукова-даследчы інстытут земляробства і кармоў*. У 2003—2006 гадах Інстытут земляробства і селекцыі. З 2006 года Навукова-практычны цэнтр Нацыянальнай акадэміі навук Беларусі па земляробстве.

## Дзейнасць 
Цэнтр займаецца комплекснай распрацоўкай пытанняў эканамічна эфектыўнай вытворчасці раслінаводчай прадукцыі пры выкананні патрабаванняў аховы навакольнага асяроддзя (экалагічных абмежаванняў); стварэннем высокапрадукцыйных сартоў і гібрыдаў сельскагаспадарчых культур, удасканаленнем сістэмы насенняводства, забеспячэннем інтэнсіфікацыі галіны раслінаводства на аснове развіцця занальных сістэм земляробства, адаптаваных да канкрэтных глебава-кліматычных умоў, распрацоўкай высокаэфектыўных тэхналогій вырошчвання, прымянення ўгнаенняў і сродкаў аховы раслін і інш.

## Структура 
### Падраздзяленні 
* Аддзел насенняводства і тэхналогій вырошчвання сельскагаспадарчых раслін
* Аддзел сістэм земляробства
* Лабараторыя рэгуляцыі росту і развіцця раслін
* Лабараторыя імунітэту
* Лабараторыя трыцікале
* Лабараторыя ячменю
* Лабараторыя крупяных культур
* Лабараторыя аўса
* Аддзел зернебабовых культур
* Аддзел алейных культур
* Аддзел шматгадовай травы
* Аддзел азімых збожжавых культур
* Аддзел палявой кормавытворчасці
* Аддзел генетычных рэсурсаў раслін
* Аддзел біяхіміі і біятэхналогіі
* Аддзел навуковых даследаванняў і інавацыйнай дзейнасці
* Аспірантура
* Савет па абароне дысертацый
* Планава-вытворчы аддзел
* Аддзел бухгалтарскага ўліку і кантролю
* Аддзел матэрыяльна-тэхнічнага забеспячэння і збыту
* Група па будаўніцтве
* Эксплуатацыйна-тэхнічны аддзел
* Вытворчы аддзел
* Гаспадарчы аддзел

### Дачынныя прадпрыествы 
* Інстытут глебазнаўства і аграхіміі
* Інстытут аховы раслін
* Інстытут меліярацыі
* Інстытут ільну
* Доследная навуковая станцыя па цукровых бураках
* Палескі інстытут раслінаводства
* Рэспубліканскае ўнітарнае прадпрыества «Шыпяны-АСК»

### Падначаленыя ўстановы 
* Гродзенскі занальны інстытут раслінаводства НАН Беларусі
* Віцебскі занальны інстытут сельскай гаспадаркі НАН Беларусі
* Магілёўская абласная сельскагаспадарчая доследная станцыя НАН Беларусі
* Брэсцкая абласная сельскагаспадарчая доследная станцыя НАН Беларусі
* Мінская абласная сельскагаспадарчая доследная станцыя НАН Беларусі
* Гомельская абласная сельскагаспадарчая доследная станцыя НАН Беларусі

## Дырэктары 
* Гаўрыла Іванавіч Гарэцкі — 1927—1930
* Якаў Мікітавіч Афанасьеў — 1931—1937
* Сяргей Несцеравіч Іваноў — 1938—1939
* Аляксандр Мікалаевіч Урсулаў — 1939—1941
* Ганна Андрэеўна Язубчык — 1944—1945
* Віктар Іванавіч Шэмпель — 1946—1949
* Аркадзь Іванавіч Лапо — 1950—1953
* Віктар Іванавіч Шэмпель — 1953—1972
* Віктар Сцяпанавіч Шавялуха — 1973—1974
* Уладзімір Паўлавіч Самсонаў — 1974—1999
* Міхаіл Анатолевіч Кадыраў — 1999—2006

## Генеральныя дырэктары 
* Фёдар Іванавіч Прывалаў — 2006—2023
* з 27 сакавіка 2023 — Сяргей Уладзіміравіч Краўцоў.

## Крыніцы 
## Спасылкі 
* Афіцыйная старонка ўстановы

Катэгорыя:З’явіліся ў 1927 годзе
Катэгорыя:Нацыянальная акадэмія навук Беларусі
Катэгорыя:Арганізацыі Жодзіна
Катэгорыя:Земляробства